***МКОУ «Цугнинская СОШ им. Гаджимурадова М.М.»***

Открытый урок

по родной литературе

Етим Эмин "Булбул"





***Подготовила и провела : Рабаданова Р. К.***

***Класс: 8***

***2017 г.***

***Дарсла тема:*** *Етим Эмин «Булбул»*

***Дарсла мурад:*** *тема дараберк1ес, бек1 мяг1на аргъахъес ,*

*ритм ва рифма* *се сабил багьахъес .*

***Дарсла башри:***

***I Орг. мамент.***

*Здравствуйте! Кадиирая .*

***II Хъ / х1 ахтардибарни.***

***Поэтла биография.***

***Учитель:*** *Чиди милатла сая Етим Эмин?*

***Ученик:*** *Етим Эмин лезгибала машгьурси поэт сай.*

***Учитель:*** *Чинав ак1убсив Етим Эмин ?*

***Ученик:*** *Етим Эмин ак1убси сай Цилинг бик1уси шилизив.*

***Учитель:*** *Се саниг1ят бузахъулри поэтла дудешли?*

***Ученик:*** *Поэтла дудеш кьади сайри .*

***Учите****ль: Чинав уч1ули калуна Етим Эмин ?*

***Ученик****: Гьаланачи дудешличив , г1ур биалли Кеанна*

*шилизибси медреселизив уч1ули калун .*

***Учитель:*** *Чи ветаура медресе белч1и г1ергъи?*

**Ученик** : *Кьадили узули калун .*

***Учитель:*** *Се сипатбирули, селичила лук1ули поэт сунела*

*азмуртазив?*

***Ученик:*** *Лирикала –дигайличила, сипатбирни- т1абиг1ят-*

*личила, халкьла – мискинтала г1ямруличила,*

*бархьдеш агниличила.*

***Учитель:*** *Сегъунти г1ямру, сегъуна дарсдешуни ак1убли*

*дигулри Эминнис ?*

***Ученик:*** *Илис дигулри бархьдеш биубли, лебилра цаван х1ербирули.*

***III Буралаби.***

*Вег1лис г1ях1 барес х1ейрусини, царх1иллисра х1ебиру .*

*Бедибси гъай марбарес , гъабзадеш г1яг1нити сари.*

*Гьалмагъ левх1ейалли – умц1ен, леввиалли – вих1ен.*

***IV Сагаси дарс:***

*Ишбарх1и нуша тянишдирех1е илала назмуличил «Булбул»*

*дек1арбирех1е тема ва илала бек1 мяг1на, се сабил балех1е ритма ва рифма.*

*- Се саби тема ? (тема саби автор селичила гъайик1улил )*

*- Се саби бек1 мяг1на ? (бек1 мяг1на саби, авторли бурес дигуси )*

*- Гьари , буч1ех1е цаибил тугъ .Ил бех1бирхьули саби, булбулличи дугьаизниличил .*

*- 2 ва 4 тугъла , бех1бихьд ва ахир .*

*- Се саби анафора ? (цагьуна бех1бигьуд )*

*- Се саби эпифора ? ( цагьуна ахир)*

*- К1иибил куплетла к1иибил тугьлизиб авторли бурули сай, «Даршал макьамра» ва «Даршал т1амара» или , ил гипербала саби (лебсиличиб имц1абарили бурнилис гипербола бик1ар).*

*Авторли 3-ибил тугълизиб гьанбуршули сай булбуллис , се- кьяйда янила буг1рдешлизиб илис къияннирил.*

*Гьари , дурх1ни, гьанна нушачир калунти арцантасра г1яг1нили саби кумек. Илдас буг1ярли саби, гушли сари, кумекбарая илдас, барая к1абат1.*

*- 4- ибил куплетла 1- ибил тугълизиб леб союз «****я****» ил къаршибурцуси саби. Илис* ***антитеза*** *бик1ар. Иш тугъли- зир авторли цугбурцули сай булбулла г1ямру, х1еблизир ва янилизир.*

*2- ибил тугълизиб биалли, мешубуц чебиахъули сай (хабар- ла пачачил) цугбурцули сай.*

***V подведение итогов.***

*- Селичила багьурра нушани ишбарх1ила дарсличиб? Бурая гьари се сабил ритма? (Ритма саби царугли яргадик1ути дугьби).*

*- Се саби рифма? ( Рифма саби назмула к1ел яра имц1ати тугъала ахирлизиб тикрардирути дугьби).*

***VI Инсценировка «Г1ямарла Батирай».***

***1 Ученик:*** *Даргала машгьурси поэт Г1ямарла Батирайлисван жагали динда бяхъес ва далай белч1ес чилилра х1ебала.*

***2 Ученик:*** *Се саби диндара бяхъили далайра белч1ес, нунира вирус диндара бяхъили далайра белч1ес.*

***1 Ученик:*** *Амма илизи адх1еркуд х1у.*

***2 Ученик:*** *Ахтардибирех1е.*

***Автор:*** *Аркьули сай Г1ямарла Батирайличи абзикес.*

*Цугиркули сай илис хъубзара.*

***2 Ученик:*** *Ассаламу г1ялайкум, х1янчи гьамадбираб.*

***Хъубзара:*** *Ваг1ялайкум ассалам, аравираби х1ура. Ваши, кадирех1е, бамсриихъех1е. Дураухъиригу?*

***2 Ученик:*** *Левра, Г1ямарла Батирай дебали жагали диндара бяхъили далайик1уси сай бик1ух1ели, иличил абзикес дураухъунсира.*

***Хъубзара:*** *Г1ях1си барилри, биха гьари нунира ца далай буч1асну.*

***Автор:*** *Касили диндара далай буч1а:*

***Далай чум делч1аслира***

***Далай г1ях1на гъабзалис,***

***Къиян дибил мусанир***

***Даршлизи ца улхъанну.***

***2 Ученик:*** *Баркалла х1ед, аркьяс х1ебиалли.*

*Вях1, ит хъубзарли итцадра жагали диндара бяхъили далайра белч1унси, Г1ямарла Батирайли севан белч1ишара,*

*чарирус ну г1елавях1, ц1ахирус.*

***Автор:*** *Чариубли аркьули сай. Ит хъубзар Г1ямарла Батирай уибси сай.*

***VII Хъ / Х1.*** *Назму урк1иличиб багьес. Ритма ва рифма с*

*се сабил багьес.*

***VIII Дурх1ни кьиматла барес.***

***«Булбул»***

*Агь, булбул, атх1еблизиб буч1улрил х1у* ***секьяйда!***

*Дец1 х1ебалулри х1уни –* ***х1улк1улири, шадлири .***

*Талих1ла гьуникадли урцен даим* ***илкьяйда .***

*Х1у вавнала ургабри-* ***х1улк1улири шадлири***

*Буч1улри, х1ела т1ама агира саб , саб* ***жира***

*Даршал макьамра , даршал лер илизир* ***т1амара .***

*Яни буг1ярлих1ели , х1ед х1ябра дек1ли бири*

*Х1ед кабирес дигулри –* ***х1улк1улири шадлири.***

*Х1ела талих1лис дазу* ***я*** *ахир агарти сар .*

*Сунела гьамти – ургав хабарла пачаванри*

*Царх1илти арцантачил вавнала тахла ургаб.*

*Х1ед кабирес дигулри –****х1улк1улири, шадлири.***

*Х1ед мурталра вавначил дигулри гьязтабиркьес ,*

*Х1ед саби , дила булбул , х1урк1бала эркиндешра .*

*Царх1илти арцантачир вавнала тахла ургаб .*

*Х1ед кабирес дигулри –****х1улк1улири шадлири .***

*Бак1иб гьав – даршал макьам зайдик1ули сар, х1ера ,*

*Дях1и ,буг1ярдеш дирни – хъумартурри илдира.*

*Етим Эминнис кьалли гьандиркур дахъал нургъби,*

*Х1уни илди хъумуртид –* ***х1улк1улири шадлири.***